ಮಾಡರ್ನ್ ಆಗದಿದ್ದಕ್ಕೆ ಪತ್ನಿಗೆ ತಲಾಖ್ ಕೊಟ್ಟ ಭೂಪ

ಪಾಟ್ನಾ: ಪತ್ನಿ ಮಾಡರ್ನ್ ಆಗಿಲ್ಲ ಎಂಬ ಕ್ಷುಲ್ಲಕ ಕಾರಣಕ್ಕೆ ವ್ಯಕ್ತಿಯೊಬ್ಬ ತ್ರಿವಳಿ ತಲಾಖ್ ನೀಡಿರುವ ವಿಲಕ್ಷಣ ಘಟನೆ ಬಿಹಾರದಲ್ಲಿ ನಡೆದಿದೆ.

ಇಮ್ರಾನ್ ಮುಸ್ತಾಫಾ ಎಂಬಾತ ತನ್ನ ಪತ್ನಿ ನೂರಿ ಫಾತಿಮಾಗೆ ತಲಾಖ್ ನೀಡಿದ್ದಾನೆ. ನನ್ನ ಪತಿ ಇಮ್ರಾನ್ ಮುಸ್ತಾಫಾ ನಾನು ಮಾಡರ್ನ್ ಮಹಿಳೆಯಾಗಲು ನಿರಾಕರಿಸಿದ್ದರಿಂದ ಮತ್ತು ಮದ್ಯ ಸೇವನೆ, ಮಾಡರ್ನ್ ಉಡುಪುಗಳನ್ನು ಧರಿಸಲು ನಿರಾಕರಿಸಿದ್ದರಿಂದ ನನಗೆ ತಲಾಖ್ ನೀಡಿದ್ದಾನೆ ಎಂದು ನೊಂದ ಮಹಿಳೆ ಹೇಳಿಕೊಂಡಿದ್ದಾರೆ.

ನಾನು 2015 ರಲ್ಲಿ ಇಮ್ರಾನ್ ಮುಸ್ತಫಾನನ್ನು ಮದುವೆಯಾಗಿದ್ದೆ. ವಿವಾಹವಾದ ನಂತರ ನಾವು ದೆಹಲಿಗೆ ತೆರಳಿದ್ದೆವು. ಕೆಲ ತಿಂಗಳುಗಳ ನಂತರ ಆತ ಮಾಡರ್ನ್ ಹುಡುಗಿಯರಂತೆ ಇರಬೇಕೆಂದು ಹೇಳಿದನು. ಅಷ್ಟೇ ಅಲ್ಲದೇ ತುಂಡುಡುಗೆಯನ್ನು ತಂದು ಧರಿಸುವಂತೆ ಒತ್ತಾಯಿಸುತ್ತಿದ್ದನು. ರಾತ್ರಿ ಪಾರ್ಟಿಗೆ ಕರೆದುಕೊಂಡು ಹೋಗಿ ಮದ್ಯ ಸೇವನೆ ಮಾಡುವಂತೆ ಬಲವಂತ ಮಾಡುತ್ತಿದ್ದನು. ಇದಕ್ಕೆ ನಾನು ನಿರಾಕರಿಸಿದರೆ ನನ್ನ ಮೇಲೆ ಹಲ್ಲೆ ಮಾಡುತ್ತಿದ್ದ ಎಂದು ಪತಿ ಕೊಡುತ್ತಿದ್ದ ಕಿರುಕುಳವನ್ನು ಹೇಳಿಕೊಂಡಿದ್ದಾರೆ.

ಇದೇ ರೀತಿ ಅನೇಕ ವರ್ಷಗಳಿಂದ ಚಿತ್ರಹಿಂಸೆ ನೀಡುತ್ತಿದ್ದನು. ಆದರೆ ಕೆಲವು ದಿನಗಳ ಹಿಂದೆ ನನ್ನನ್ನು ಮನೆಯಿಂದ ಹೋಗುವಂತೆ ಹೇಳಿದ್ದನು. ಆದರೆ ನಾನು ಮನೆಯಿಂದ ಹೊರ ಹೋಗಲು ನಿರಾಕರಿಸಿದೆ. ಅದೇ ಕೋಪದಿಂದ ನನಗೆ ತಲಾಖ್ ಕೊಟ್ಟಿದ್ದಾನೆ ಎಂದು ಪತ್ನಿ ಹೇಳಿದ್ದಾರೆ. ಇದೀಗ ಮಹಿಳೆ ಈ ಕುರಿತು ರಾಜ್ಯ ಮಹಿಳಾ ಆಯೋಗಕ್ಕೆ ದೂರು ನೀಡಿದ್ದು, ಆಯೋಗ ಆಕೆಯ ಪತಿಗೆ ನೋಟಿಸ್ ಜಾರಿ ಮಾಡಿದೆ.

ಪತ್ನಿಗೆ ಕಿರುಕುಳ ನೀಡಿದ್ದಲ್ಲದೇ ಎರಡು ಬಾರಿ ಆಕೆಗೆ ಬಲವಂತವಾಗಿ ಗರ್ಭಪಾತ ಮಾಡಿಸಿದ್ದಾನೆ. ಹೀಗಾಗಿ ನಾವು ಈ ಪ್ರಕರಣವನ್ನು ದಾಖಲಿಸಿದ್ದೇವೆ. ಸೆಪ್ಟೆಂಬರ್ 1 ರಂದು ಪತಿ ತಲಾಖ್ ನೀಡಿದ್ದಾನೆ. ಸದ್ಯಕ್ಕೆ ನಾವು ಪತಿಗೆ ನೋಟಿಸ್ ನೀಡಿದ್ದೇವೆ ಎಂದು ಮಹಿಳಾ ಆಯೋಗದ ಅಧ್ಯಕ್ಷ ದಿಲ್ಮಾನಿ ಮಿಶ್ರಾ ಹೇಳಿದರು.

Patna: Woman given 'triple talaq' for not being 'modern'

Read @ANI Story | https://t.co/bgaiQcV2DS pic.twitter.com/kfayzbf3dw

— ANI Digital (@ani_digital) October 13, 2019